149. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1003510/102/38/0014 15 Μαρτ./5 Απρ. 2001 (ΦΕΚ Β΄370) Εφαρμογή διατάξεων του άρθρου 38 του Ν. 2873/2000 (ΦΕΚ 285 Α΄) σχετικά με την υποχρέωση υπογραφής δηλώσεων φορολογίας εισοδήματος και Φ.Π.Α. από λογιστή φοροτεχνικό. Έχοντας υπόψη: 1.Τις διατάξεις της παραγράφου 4, του άρθρου 38 του Ν. 2873/2000 (ΦΕΚ 285Α). 2.Τις διατάξεις των άρθρων 12, 13, 52, 59, 60, 62, 64, 106 και 107 του Κώδικα Φορολογίας Εισοδήματος (ΦΕΚ 151Α). 3.Τις διατάξεις των άρθρων 36 και 38 του Ν. 2859/2000 (ΦΕΚ 248Α). 4.Την 1039386/441/006Α/21.4.2000 (ΦΕΚ 571Β) κοινή απόφαση του Πρωθυπουργού και του Υπουργού Εθνικής Οικονομίας και Οικονομικών με την οποία αναθέτονται αρμοδιότητες του Υπουργού Οικονομικών στους Υφυπουργούς Οικονομικών. 5.Ότι από τις διατάξεις της απόφασης αυτής δεν προκαλείται δαπάνη στον Κρατικό Προϋπολογισμό, αποφασίζουμε: Καθορίζουμε την υποχρέωση υπογραφής των δηλώσεων φορολογίας εισοδήματος και φόρου προστιθέμενης αξίας, από λογιστή φοροτεχνικό κάτοχο σχετικής άδειας ασκήσεως επαγγέλματος, που ορίζεται από τις διατάξεις του άρθρου 38, του ν. 2873/2000, ως ακολούθως: 27.Β.δ.146-149 Βιβλία και Φορολογικά Στοιχεία 1.Τα πρόσωπα των παραγράφων 1 και 2, του άρθρου 2 του Κ.Β.Σ. (Π.Δ. 186/1992) που τηρούν: α) Βιβλία Γ' κατηγορίας υποχρεωτικά ή προαιρετικά. β) Βιβλία Β' κατηγορίας και κατά την προηγούμενη ετήσια διαχειριστική περίοδο πραγματοποίησαν ακαθάριστα έσοδα: Ι. άνω των 100.000.000 δρχ., από την πώληση αγαθών ή και την παροχή υπηρεσιών. ΙΙ. άνω των 50.000.000 δρχ. από την παροχή υπηρεσιών, ΙΙΙ. μέχρι του ποσού των 100.000.000 δρχ., από την πώληση αγαθών και την παροχή υπηρεσιών, εφόσον τα ακαθάριστα έσοδα από την παροχή υπηρεσίας υπερβαίνουν τα 50.000.000 δρχ., Έχουν υποχρέωση να υποβάλλουν τις δηλώσεις φορολογίας εισοδήματος και Φ.Π.Α., όπως αυτές ορίζονται στην παράγραφο 2 της παρούσας, υπογραμμένες από λογιστή φοροτεχνικό, κάτοχο σχετικής άδειας ασκήσεως επαγγέλματος. Για τον υπολογισμό των ακαθαρίστων εσόδων που ορίζονται στην παράγραφο αυτή, λαμβάνονται υπόψη οι διατάξεις της παραγράφου 7, του άρθρου 4, του Κ.Β.Σ. 2.Οι δηλώσεις που υπογράφονται υποχρεωτικά από λογιστή φοροτεχνικό είναι κατά φορολογικό αντικείμενο οι ακόλουθες: Α. Φορολογίας Εισοδήματος α) Δηλώσεις φορολογίας εισοδήματος φυσικών και νομικών προσώπων των άρθρων 62, 64, 106, 107 και 117 του Κώδικα Φορολογίας Εισοδήματος. β) Δηλώσεις φορολογίας εισοδήματος των εταιριών επενδύσεων χαρτοφυλακίου, των εταιριών επενδύσεων σε ακίνητη περιουσία και των αμοιβαίων κεφαλαίων. γ) Δηλώσεις του άρθρου 13 του Ν. 1473/1984 και του άρθρου 101 του Ν. 1892/1990. δ) Δηλώσεις του άρθρου 25 του Ν. 2065/1992. ε) Δηλώσεις απόδοσης φόρων των άρθρων 12, 13, 31, 52, 59, 60 και 114 του Κώδικα Φορολογίας Εισοδήματος, του άρθρου 10 του Ν. 2579/1998 και του άρθρου 5 του Ν.Δ. 1146/1972. στ) Δηλώσεις απόδοσης φόρων του άρθρου 9 του Ν. 2579/1998 και του άρθρου 27 του Ν. 2703/1999. Εκτός από τις παραπάνω δηλώσεις υπογράφονται υποχρεωτικά από το λογιστή φοροτεχνικό τα έντυπα ή οι καταστάσεις που τις συνοδεύουν, όπως καθορίζονται κάθε φορά με τις οικείες αποφάσεις του Υπουργού Οικονομικών, που έχουν σχέση με την ευθύνη του λογιστή φοροτέχνη όπως καθορίζεται από τις διατάξεις του άρθρου 38 του ν. 2873/2000. Β. Φ.Π.Α. α) Περιοδικές Δηλώσεις. β) Εκκαθαριστικές Δηλώσεις. γ) Δήλωση αποθεμάτων-μετάταξης. δ) Οποιαδήποτε κατάσταση έχει καθοριστεί να συνυποβάλλεται με τις προαναφερόμενες δηλώσεις. Οι δηλώσεις αυτής της παραγράφου υπογράφονται από λογιστή - φοροτεχνικό εφόσον υπόχρεοι υποβολής τους είναι τα πρόσωπα που αναφέρονται στην παράγραφο 1 της παρούσας. 3.Οι δηλώσεις της παραγράφου 2 της παρούσας, υπογράφονται από φυσικό πρόσωπο λογιστή φοροτεχνικό, κάτοχο σχετικής άδειας άσκησης επαγγέλματος λογιστή φοροτεχνικού κατά τα ειδικότερα οριζόμενα από τις διατάξεις του π.δ. 340/1998 (ΦΕΚ 228Α) με αναγραφή του ονοματεπώνυμου, της διεύθυνσης κατοικίας του ή της έδρας του επαγγέλματός του, κατά περίπτωση, του Α.Φ.Μ., της αρμόδιας ΔΟΥ για τη φορολογία του, τον αριθμό μητρώου της άδειας άσκησης επαγγέλματος και την κατηγορία της άδειας. Όταν ο λογιστής - φοροτεχνικός υπογράφει ως εκπρόσωπος γραφείου παροχής λογιστικών και φοροτεχνικών υπηρεσιών (όπως αυτό ορίζεται στο άρθρο 15 του π.δ. 340/1998), επιπλέον αναγράφεται η επωνυμία του γραφείου, η διεύθυνση της έδρας, ο Α.Φ.Μ., η αρμόδια ΔΟΥ, και ο αριθμός μητρώου της άδειας λειτουργίας του γραφείου. Ειδικά για τις δηλώσεις που υποβάλλονται με ηλεκτρονικό τρόπο μέσω ειδικού δικτύου (TAXISnet), πρόσθετα πρέπει να πληκτρολογούνται τα στοιχεία πιστοποίησης του φυσικού προσώπου λογιστή φοροτεχνικού. Εάν ο λογιστής φοροτεχνικός υπογράφει ως εκπρόσωπος γραφείου παροχής λογιστικών και φοροτεχνικών υπηρεσιών επιπλέον πρέπει να πληκτρολογούνται τα στοιχεία πιστοποίησης του γραφείου. Εξαιρετικά από την έναρξη ισχύος της απόφασης αυτής και για ένα τρίμηνο, μπορεί να μην αναγράφεται ο αριθμός μητρώου της άδειας άσκησης επαγγέλματος ή της άδειας λειτουργίας, εφόσον έχει υποβληθεί σχετική αίτηση στο Οικονομικό Επιμελητήριο της Ελλάδος για τη χορήγησή της. Στην περίπτωση αυτή αναγράφεται ο αριθμός κατάθεσης της οικείας αίτησης του υποχρέου. 4.Ο λογιστής φοροτεχνικός καθώς και το φυσικό πρόσωπο το εντεταλμένο από το γραφείο παροχής λογιστικών και φοροτεχνικών υπηρεσιών είναι υπεύθυνο για την ακρίβεια των δηλώσεων ως προς τη συμφωνία αυτών με τα φορολογικά και οικονομικά δεδομένα που προκύπτουν κατά τη μεταφορά τους από τα στοιχεία στα βιβλία και από τα βιβλία στις κατά περίπτωση δηλώσεις. (Μετά τη σελ. 136,476) Σελ. 136,477 Τεύχος 1438 Σελ. 39 Βιβλία και Φορολογικά Στοιχεία 27.Β.δ.149 5.Αρμόδιος για την επιβολή του οικείου προστίμου είναι ο Προϊστάμενος της ΔΟΥ του φυσικού προσώπου λογιστή-φοροτεχνικού ή του εντεταλμένου φυσικού προσώπου από γραφείο παροχής λογιστικών και φοροτεχνικών υπηρεσιών, κατά περίπτωση. Για τη διαδικασία βεβαίωσης, καταβολής, διοικητικής επίλυσης της διαφοράς και κάθε άλλο συναφές θέμα που δεν ρυθμίζονται ειδικότερα, εφαρμόζονται αναλόγως οι διατάξεις του άρθρου 9 του ν. 2523/1997 (ΦΕΚ 179Α'). 6.Ως χρόνος έναρξης εφαρμογής της παρούσας ορίζεται η 1 Ιουλίου 2001. Με την 1061075/10491/Β0012/26 Ιουν. – 2 Ιουλ. 2001 (ΦΕΚ Β΄836) απ. Υπ. Οικονομικών, ορίστηκε ότι: «Ο χρόνος έναρξης εφαρμογής της αριθ. 1003510/102/38/0014/ΠΟΛ. 1070/15.3.2001 Απόφασης του Υπουργού Οικονομικών ειδικά για τις ημεδαπές τραπεζικές εταιρίες και για τα εγκατεστημένα στη χώρα μας υποκαταστήματα αλλοδαπών τραπεζών ορίζεται η 1 η  Ιανουαρίου 2002». Από την ημερομηνία αυτή και μετά όλες οι δηλώσεις, έντυπα και καταστάσεις που ορίζονται στην παρούσα, θα πρέπει να υποβάλλονται νομίμως υπογραμμένες, ανεξάρτητα από το χρονικό διάστημα που αφορούν. 